इलाके के एक गांव में रहनेवाली एक युवती की शिकायत पर सीओ पट्टी रवि सिंह ने बुधवार को कुछ आरोपितों के खिलाफ मारपीट, छेड़खानी, लूट व एससीएसटी का केस दर्ज कराया। बुधवार देर शाम बीबीपुर में रहनेवाले आरोपितों को जैसे ही इसकी जानकारी हुई दर्जनों युवक सीओ के कार्यालय पहुंच गए। हालांकि सीओ क्षेत्र में चेकिंग के लिए गए थे। कार्यालय में मौजूद कर्मचारियों से युवक अभद्रता करते हुए हंगामा करने लगे। कर्मचारियों ने इसकी सूचना पट्टी पुलिस को सूचना दी। मौके पर पहुंचे एसओ व सिपाहियों को देख आरोपित भाग निकले। इस बाबत सीओ रवि सिंह ने बताया कि मुकदमा दर्ज होने से नाराज कुछ आरोपितों ने कार्यालय पहुंचकर कर्मचारियों से अभद्रता की। जांच के बाद आरोपितों के खिलाफ कार्रवाई की जाएगी।